**Р Е Ш Е Н И Е № ПВ-9-П/2017г.**

Процедурата по реда на глава шеста от Закона за опазване на околната среда за инвестиционно предложение (ИП): **„Преструктуриране на винени лозя по дейност изграждане на хидромелиоративно съоръжение – система за капково напояване на площ от 0.9933 ха“,**  имоти №№040235, 040236, землище на с. Браниполе, общ. Родопи, обл. Пловдив е започнала с внасяне в Регионалната инспекция по околната среда и водите /РИОСВ/– гр. Пловдив на уведомление с вх. № ОВОС - 1238/24.08.2016г. от Възложителя – **Кискинов**

1. На основание чл.4а, ал.1 от Наредбата за условията и реда за извършване на оценка на въздействието върху околната среда /Наредба за ОВОС/, с писмо изх. № ОВОС – 1238/02.09.2016г. уведомлението е изпратено на Басейнова Дирекция Източнобеломорски район - Пловдив (БД ИБР Пловдив), с молба за становище съгласно чл. 155, ал. 1, т. 23 от Закона за водите, относно допустимостта на инвестиционното предложение спрямо режимите, определени в утвърдени планове за управление на речните басейни и планове за управление на риска от наводнения.
2. С писмо изх. № КД-04-402/16.09.2016г., БД ИБР Пловдив е изискала предоставяне на допълнителна информация, свързана с ИП.
3. На основание чл.5, ал.4 от Наредбата за ОВОС на възложителят е поставен срок до 30 дни от получаване на писмо с изх. №ОВОС-1238/30.09.2016г., в който да предостави в РИОСВ-Пловдив допълнителната информация.
4. Писмо с изх. №ОВОС-1238/30.09.2016г. е получено на 07.10.2016г., видно от обратна разписка.

В указания срок възложителят не е представил в РИОСВ-Пловдив изисканата информация, както и не е уведомил РИОСВ-Пловдив за необходимост от допълнително време за предоставянето й.

Въз основа на изложеното фактическо обстоятелство и на основание чл.5, ал.5 от Наредбата за ОВОС, във връзка с чл.2а, ал.1 и ал. 3 от Наредбата за ОВОС

**Р Е Ш И Х :**

**Прекратявам производството** по определяне на приложимата процедура по реда на глава шеста от Закона за опазване на околната среда, в т.ч. и процедурата по оценка за съвместимост с предмета и целите на опазване на защитените зониза инвестиционно предложение: **„Преструктуриране на винени лозя по дейност изграждане на хидромелиоративно съоръжение – система за капково напояване на площ от 0.9933 ха“,** имоти №№040235, 040236, землище на с. Браниполе, общ. Родопи, обл. Пловдив.

**С прекратяване на производството по определяне на приложимата процедура по реда на глава шеста от *Закона за опазване на околната среда* на инвестиционното предложение, не се изключва възможността на Възложителя да подаде ново уведомление по реда на Наредбата за ОВОС.**

**Решението може да бъде обжалвано чрез РИОСВ-Пловдив пред Министъра на околната среда и водите и/или Административен съд–Пловдив в 14-дневен срок от съобщаването му на заинтересованите лица и организации по реда на Административнопроцесуалния кодекс.**

**Доц. Стефан Шилев 03.05.2017г.**

*Директор на РИОСВ - Пловдив*